GALERIE FOTO Halep și Rune nu intră în discuție! Mouratoglou a dezvăluit pe cine își dorește cu adevărat să antreneze
Deși a reluat de curând colaborarea cu danezul Holger Rune, mintea lui Patrick Mouratoglou fuge într-o altă direcție.
Chiar dacă Holger Rune este număr 7 ATP și a reușit să îl conducă pe scandinav spre victorii impresionante, dintre care cea mai convingătoare a fost cea din finala turneului ATP Masters 1000 de la Paris-Bercy, din 2022, semnată în detrimentul lui Novak Djokovic, Mouratoglou se arată mai încântat de gândul unui parteneriat cu jucătorul de la antipozi.
Holger Rune, trei victorii consecutive, la reluarea colaborării cu Patrick Mouratoglou
-
Holger Rune s-a calificat în semifinalele turneului ATP 500 de la Acapulco, unde se va duela cu norvegianul Casper Ruud.
"Cred că ar fi unul dintre cei mai încântători jucători de antrenat. Problema este că, pentru ca cineva să aibă un antrenor, el trebuie să își dorească asta.
Nu poți lucra cu un jucător care nu își dorește un antrenor. Așa că va fi decizia lui într-o zi, sau poate niciodată, vom vedea," a spus Patrick Mouratoglou, într-un interviu acordat Tennis Majors.
Mouratoglou, încântat de posibilitatea de a-i fi antrenor australianului Kyrgios, în viitor
Continuând să vorbească elogiativ despre finalistul turneului de la Wimbledon, ediția 2022, Patrick Mouratoglou l-a descris în următoarele cuvinte: "Are un potențial incredibil. Este capricios, este complex. Uneori cred că nu sunt sigur că se înțelege pe sine, dar cred că, din perspectiva mea, am ajuns să îl înțeleg.
Vreau să spun că nu sunt singurul probabil, dar pot simți ce simte el. Cred că sunt multe lucruri foarte bune de făcut pentru ca el să câștige un Grand Slam sau chiar mai multe," a completat Mouratoglou.
Fără meci oficial jucat în circuitul ATP din data de 13 iunie 2023, Nick Kyrgios (28 de ani) a dezvăluit că se gândește mai degrabă la retragerea din tenis decât la a-și urma visul de a deveni campion de turneu major.
Declarațiile Simonei Halep după încheierea celor trei zile de audieri la TAS
Urmăriți SPORT.RO și pe Google News